Napirend előtt: 2. szám

**E L Ő T E R J E S Z T É S**

***a Képviselő-testület 2017. február 23-ai rendes ülésére***

**Tárgy:** Beszámoló a Képviselő-testület lejárt határidejű határozatainak végrehajtásáról

**Készítette:** …………………………….

Molnárné dr. Szabados Judit

Jegyzői jogi referens

**Egyeztetve:** ……………………………..

Dankó Virág

Alpolgármester

**Látta:**  ……………………………

dr. Szalai Tibor

Jegyző

A napirend zárt ülésen történő

tárgyalást nem igényel.

**Tisztelt Képviselő-testület!**

A Képviselő-testület lejárt határidejű határozatainak végrehajtásáról - a feladatok elvégzésére kijelölt személyek jelentése alapján - az SZMSZ 14. § (1) bekezdése szerint az alábbiakban számolok be.

**Budapest Főváros II. ker. Önkormányzat  
357/2016.(XII.20.) képviselő-testületi határozata**

A Képviselő-testület

úgy dönt, hogy elfogadja - a határozat mellékletét képező - Budapest Főváros II. Kerületi Önkormányzat Idősügyi Koncepciójának 2016. évi beszámolóját.

**Felelős**: Polgármester

**Határidő**: 2017. január 15.

(18 képviselő van jelen, 18 igen, egyhangú)

**A határozat végrehajtását végzi**: Szociális és Gyermekvédelmi Iroda vezetője

**Végrehajtás**: Budapest Főváros II. Kerületi Önkormányzat Idősügyi Koncepciójának 2016. évi beszámolója 2017. január 10. napján az érintettek részére megküldésre került, valamint az önkormányzat honlapjára rögzítésre került.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat  
363/2016.(XII.20.) képviselő-testületi határozata**

A Képviselő-testület

úgy dönt, hogy az UNGÁR Felnőtt Háziorvosi és Belgyógyászati Betéti Társasággal (székhelye: 1024 Budapest, Fillér utca 12., cégjegyzékszáma: 01-06-310387, adószáma: 28421917-1-41, képviseletében eljár: Dr. Ungár Péter István ügyvezető) a jelen határozat melléklete szerinti Feladat-ellátási szerződés módosítását megköti praxisjog alapján végzett háziorvosi tevékenységre.

A Képviselő-testület felkéri a polgármestert a szükséges intézkedések megtételére.

**Felelős**: polgármester

**Határidő**: 2017. január 31.

(18 képviselő van jelen, 18 igen, egyhangú)

**A határozat végrehajtását végzi**: Alapellátásért felelős koordinátor

**Végrehajtás:** Dr. Ungár Péter István háziorvos a praxisjog alapján végzett tevékenységre szóló Feladat-ellátási szerződés módosítását 2017. január 17. napján aláírta.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat  
364/2016.(XII.20.) képviselő-testületi határozata**

A Képviselő-testület

úgy dönt, hogy a II. kerület közigazgatási területén lévő háziorvosi körzetek megállapításáról szóló 13/2003.(IV.23.) önkormányzati rendelet 1. mellékletében meghatározott

44-es számú, felnőtteket ellátó háziorvosi körzet ellátására a Dr. Csurgay Egészségügyi Szolgáltató Betéti Társasággal (székhelye: 1212 Budapest, Szatmári utca 77., cégjegyzékszáma: 01-06-776128, adószáma: 22346001-1-43, képviseletében eljár: Dr. Csurgay Eszter Judit ügyvezető) 2017. április 1. napjától 2022. március 31. napjáig tartó határozott időtartamra, a határozat mellékletében szereplő Feladat-ellátási szerződést praxisjog alapján végzett tevékenységre megköti.

A Képviselő-testület felkéri a polgármestert a szükséges intézkedések megtételére.

**Felelős**: polgármester

**Határidő**: 2017. január 31.

(18 képviselő van jelen, 18 igen, egyhangú)

**A határozat végrehajtását végzi**: Alapellátásért felelős koordinátor

**Végrehajtás:** Dr. Csurgay Eszer Judit háziorvos a praxisjog alapján végzett tevékenységre szóló Feladat-ellátási szerződését 2017. január 17. napján aláírta.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat  
365/2016.(XII.20.) képviselő-testületi határozata**

A Képviselő-testület

úgy dönt, hogy a „DR. FERENCZI” Felnőtt Háziorvosi és Belgyógyász Szakorvosi Betéti Társasággal (székhelye: 1029 Budapest, Ördögárok u. 180., cégjegyzékszáma: 01-06-310481, adószáma: 28422767-1-41, képviseletében eljár: Dr. Ferenczi Lajos ügyvezető) a jelen határozat melléklete szerinti Feladat-ellátási szerződés módosítását megköti praxisjog alapján végzett háziorvosi tevékenységre.

A Képviselő-testület felkéri a polgármestert a szükséges intézkedések megtételére.

**Felelős**: polgármester

**Határidő**: 2017. január 31.

(18 képviselő van jelen, 18 igen, egyhangú)

**A határozat végrehajtását végzi**: Alapellátásért felelős koordinátor

**Végrehajtás:** Dr. Ferenczi Lajos háziorvos a praxisjog alapján végzett tevékenységre szóló Feladat-ellátási szerződés módosítását 2017. január 12. napján aláírta.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat  
366/2016.(XII.20.) képviselő-testületi határozata**

A Képviselő-testület

úgy dönt, hogy a II. kerület közigazgatási területén lévő háziorvosi körzetek megállapításáról szóló 13/2003.(IV.23.) önkormányzati rendelet 1. mellékletében meghatározott 13-as számú, felnőtteket ellátó háziorvosi körzet ellátására vonatkozóan a DOKTOR RÉV 2003’ Egészségügyi Nonprofit Korlátolt Felelősségű Társasággal (székhelye: 1111 Budapest, Irinyi utca 31. III. em. 5., adószáma: 21837816-1-42, cégjegyzékszáma: 01-09-922149, képviseletében eljár: Dr. Révész Zsuzsanna, ügyvezető) mint kilépő féllel, valamint az M-Pátia MED Korlátolt Felelősségű Társasággal (székhelye: 1111 Budapest, Irinyi utca 31. III. em. 5., cégjegyzékszáma: 01-09-289947, adószáma: 25802476-1-43, képviseletében eljár: Dr. Révész Zsuzsanna ügyvezető) mint belépő féllel 2017. március 1. napjától, a határozat mellékletében szereplő praxisjog alapján végzett tevékenységre vonatkozó Feladat-ellátási szerződésátruházást megköti.

A Képviselő-testület felkéri a polgármestert a szükséges intézkedések megtételére.

**Felelős**: polgármester

**Határidő:** 2017. január 31.

(18 képviselő van jelen, 18 igen, egyhangú)

**A határozat végrehajtását végzi**: Alapellátásért felelős koordinátor

**Végrehajtás:** Dr. Révész Zsuzsanna háziorvos a praxisjog alapján végzett tevékenységre szóló Egészségügyi feladat-ellátási szerződés átruházását 2017. január 11. napján aláírta.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat  
370/2016.(XII.20.) képviselő-testületi határozata**

A Képviselő-testület

a REKLÁMTÉR Szolgáltató Kft. (címe: 1063 Budapest, Szinyei Merse Pál utca 21.) által a 1024 Budapest, II. kerület Margit krt. 73. (hrsz.: 13264/2) alatti ingatlannal kapcsolatos **építési reklámháló elhelyezése ügyében** a 2016. október 10-én kelt, **XXIV-710/2016 tiltó határozattal** szemben benyújtott fellebbezéséről jelen határozat melléklete szerint dönt.

A Képviselő-testület felkéri a Polgármestert a szükséges intézkedések megtételére.

**Felelős**: Polgármester

**Határidő:** 2017. január 10.

(17 képviselő van jelen, 17 igen, egyhangú)

**A határozat végrehajtását végzi**: Főépítész

**Végrehajtás:** A Képviselő-testület XXIV-710/2016. számú elsőfokú településképi bejelentési eljárásban hozott határozatot helybenhagyó döntését 2016. december 23-án megküldtük a fellebbező REKLÁMTÉR Szolgáltató Kft. részére. A döntés 2017. január 4-én jogerőre emelkedett.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat****5/2017.(I.24.) képviselő-testületi határozata**

A Képviselő-testület

úgy dönt, elfogadja Budapest Főváros Főpolgármesterének azon javaslatát, hogy a II. kerületben található, 11512/6 hrsz-ú névtelen közterület Körmöczy Zsuzsa-lépcsőként kerüljön elnevezésre.

**Felelős:** Polgármester

**Határidő**: azonnal

(17 képviselő van jelen, 17 igen, egyhangú)

**A határozat végrehajtását végzi**: Polgármesteri referens

**Végrehajtás:** A képviselő-testületi határozat végrehajtása megtörtént. Megküldtük a döntést Tarlós István Főpolgármester úrnak 2017. január 30-án további intézkedés céljából, tekintettel arra, hogy a közterület el- és átnevezése fővárosi hatáskörben történik.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat****6/2017.(I.24.) képviselő-testületi határozata**

A Képviselő-testület

úgy dönt, hogy tudomásul veszi a Fővárosi Önkormányzatot és a kerületi önkormányzatokat osztottan megillető bevételek 2017. évi megosztásáról szóló Főv. Kgy. rendelettervezetben foglaltakat.

**Felelős**: Polgármester

**Határidő**: vélemény megküldésére: legkésőbb 2017. január 25.

(17 képviselő van jelen, 12 igen, 5 tartózkodás)

**A határozat végrehajtását végzi**: Pénzügyi Iroda vezetője

**Végrehajtás:** Tarlós István Főpolgármester úr részére a fenti határozat hiteles kivonata a I-78/2017. számú kísérőlevéllel 2017. január 25-én megküldésre került.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat****8/2017.(I.24.) képviselő-testületi határozata**

A Képviselő-testület

úgy dönt, hogy 2017. január 1-jei hatállyal az alpolgármester havi illetményét a polgármesteri tisztség ellátásának egyes kérdéseiről és az önkormányzati képviselők juttatásairól szóló 24/2014. (X.21.) önkormányzati rendelet 1. § (2) bekezdése alapján összegszerűen havi 897.500.- Ft-ban állapítja meg.

**Felelős:** Polgármester

**Határidő:** azonnal

(17 képviselő van jelen, 17 igen, egyhangú)

**A határozat végrehajtását végzi**: Humánpolitikai Iroda mb. vezetője

**Végrehajtás:** A képviselő-testületi határozatnak megfelelően elkészült az Alpolgármester asszony illetményének megállapításáról szóló munkaügyi okirat. A KIRA bérszámfejtő programban megtörtént az új illetmény rögzítése. Alpolgármester asszony január hónaptól már ennek megfelelően részesül illetményben.

Kérem a határozat végrehajtásáról szóló beszámoló elfogadását.

**H a t á r o z a t i j a v a s l a t**

A Képviselő-testület

357; 363; 364; 365; 366; 370/**2016**; 5; 6; 8/**2017.** határozatok végrehajtásáról szóló beszámolót elfogadja.

**Felelős:** Polgármester

**Határidő:** azonnal

*(A határozat elfogadása egyszerű többségű szavazati arányt igényel.)*

Budapest, 2017. február 10.

**Dr. Láng Zsolt**

**Polgármester**